ΓΡΑΠΤΗ ΕΡΩΤΗΣΗ E-3856/00

υποβολή: Daniel Varela Suanzes-Carpegna (PPE-DE) προς την Επιτροπή

(8 Δεκεμβρίου 2000)

Θέμα: Διεύρυνση και περιφερειακή πολιτική: οικονομική, κοινωνική και εδαφική συνοχή των θαλάσσιων περιφερειακών περιοχών της ΕΕ

Μετά από δύο έτη διαπραγματεύσεων με τιςποψήφιες προς ένταξη χώρες της Ομάδας του Λουξεμβούργου (Πολωνία, Ουγγαρία, Τσεχική Δημοκρατία, Σλοβενία, Εσθονία και Κύπρος), τον περασμένο Απρίλιο άρχισαν οι συζητήσεις σχετικά με την εφαρμογή του κεκτημένου των Διαρθρωτικών Ταμείων (κεφάλαιο 21 των διαπραγματεύσεων) με τις έξι χώρες που αποτελούν την εν λόγω ομάδα. Στο πλαίσιο αυτό το ΕΚ ενέκρινε τον περασμένο Οκτώβριο ψήφισμα (R5-0417/2000(1) της 4.10.00) σχετικά με την διεύρυνση της ΕΕ που περιλαμβάνει τα αιτήματα του ΕΚ όσον αφορά τη διαδικασία ενσωμάτωσης και τις σχετικές διαπραγματεύσεις. Στο σημείο 102 του εν λόγω ψηφίσματος σχετικά με τη διεύρυνση της ΕΕ το ΕΚ

πενθυμίζει ότι στην Ευρωπαϊκή Ένωση τίθεται η πρόκληση να απαντήσει με τον κατάλληλο τρόπο σε μια διεύρυνση η οποία θα προσθέσει ένα σημαντικό αριθμό μειονεκτουσών περιφερειών" επισημαίνει τον κίνδυνο της άμεσης ανάπτυξης στις διάφορες περιφέρειες τωνποψήφιων χωρών, αφενός λόγω των ιδίων των εσωτερικών πολιτικών ορισμένωνποψηφίων χωρών και αφετέρου λόγω των επιπτώσεων της αγοράς και των επενδύσεων από τα κράτη μέλη και ζητεί κατά συνέπεια από την Επιτροπή να αναθεωρήσει τα κριτήρια διαρθρωτικής ενίσχυσης με στόχο να διασφαλίσει την κατάλληλη ενίσχυση των μειονεκτουσών περιφερειών τόσο στιςποψήφιες χώρες όσο και σταφιστάμενα κράτη μέλη" ζητεί από την Ευρωπαϊκή Ένωση τη διατήρηση τωνφιστάμενων κριτηρίων συνοχής που ισχύουν για τους 15 ανεξαρτήτως των στατιστικών αλλαγών που θα επιφέρει η διεύρυνση όσον αφορά το μέσο εισόδημα στην ΕΕ"

Μπορεί να αναφέρει η Επιτροπή σε ποιο βαθμό έχει λάβειπόψη αυτό το αίτημα του ΕΚ στις διαδικασίες ένταξης και στις διαπραγματεύσεις της με την Ομάδα του Λουξεμβούργου κυρίως στο πλαίσιο του κεφαλαίου 21; Στο πλαίσιο αυτό μπορεί να αναφέρει η Επιτροπή την επιρροή που θα ασκήσει η διεύρυνση στην οικονομική, κοινωνική και εδαφική συνοχή των θαλάσσιων περιφερειακών περιοχών του στόχου αριθ. 1 της σημερινής ΕΕ των 15;

Ποιες θεωρούνται οι κατάλληλες και απαραίτητες στρατηγικές, μέσα και μηχανισμοί για να συνεχισθεί η επίτευξη της οικονομικής, κοινωνικής και εδαφικής συνοχής των θαλάσσιων περιφερειακών περιοχών του στόχου 1 μετά την ένταξη των χωρών που έχουν περισσότερο μειονεκτούσες περιφέρειες από αυτές που περιλαμβάνει σήμερα ο στόχος 1 και θα συντείνουν στη σημαντική αύξηση του περιφερειακού χαρακτήρα των πρώτων, λαμβάνοντας επίσηςπόψη ότι θα διαγραφούν από τον στόχο 1, έστω και μόνο σε επίπεδο στατιστικών και όχι στην πραγματικότητα, οι περιοχές εκείνες που περιλαμβάνονται τώρα στην κατηγορία αυτή;

(1) Κείμενα που εγκρίθηκαν στις 4.10.2000, σελ. 1.

Απάντηση του κ. Barnier εξ ονόματος της Επιτροπής

(1 Μαρτίου 2001)

Όλες οι ερωτήσεις τις οποίες έθεσε το Αξιότιμο Μέλος του Κοινοβουλίου περιλαμβάνονται στη δεύτερη έκθεση για την οικονομική και κοινωνική συνοχή η οποία θεσπίστηκε από την Επιτροπή στις 31 Ιανουαρίου 2001(1).

Στην έκθεση αυτή εξετάζεται το μέλλον της περιφερειακής πολιτικής στη διευρυμένη Ένωση. Ο σκοπός είναι να αρχίσει συζήτηση ακόμη και στο πλαίσιο ενός σημαντικού φόρουμ που θα λάβει χώρα στις Βρυξέλλες, τον Μάιο 2001.

Όσον αφορά τις διαπραγματεύσεις του κεφαλαίου 21, η Επιτροπή παραπέμπει το Αξιότιμο Μέλος του Κοινοβουλίου στην απάντηση που έδωσε στη γραπτή ερώτησή του 3858/00(2).

(1) COM(2001)24.

(2) ΕΕ C 187 E της 3.7.2001, σελ. 67.